《虚舟相逐至岳阳录示旧日避风诗和韵纪事》
宋代·程公许

系船三日风当止，雨欲逗晴云乱飞。沽酒店家都是薄，买蔬山市晚方归。

客装淹速信难料，友社欢谐知可依。唤起玄真共心赏，桃花流水鳜鱼肥。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。